CELEX: 62020TN0633
Language: da
Date: 2020-10-09 00:00:00
Title: Sag T-633/20: Sag anlagt den 9. oktober 2020 — CNMSE m. fl. mod Parlamentet og Rådet

11.1.2021   
            
            
               DA
            
            
               Den Europæiske Unions Tidende
            
            
               C 9/24
            
         
      Sag anlagt den 9. oktober 2020 — CNMSE m. fl. mod Parlamentet og Rådet
      (Sag T-633/20)
      (2021/C 9/36)
      Processprog: fransk
      
         Parter
      
      
         Sagsøgere: Coordination nationale médicale santé — environnement (CNMSE) (Paris, Frankrig) og 5 andre sagsøgere (ved advokat G. Tumerelle)
      
         Sagsøgte: Europa-Parlamentet og Rådet for Den Europæiske Union
      
         Sagsøgernes påstande
      
      
                  —
               
               
                  Forordning (EU) 2020/1043 annulleres.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende vedrører de konsekvenser og risici, som den anfægtede forordning medfører (1). I denne henseende finder sagsøgerne, at det ikke var berettiget at fjerne enhver foranstaltning til evaluering af risiciene forbundet med genetisk modificerede organismer. De kritiserer endvidere, at der ikke er foretaget en offentlig høring, at der mangler information og mærkning, og at der ikke foreligger en videnskabelig begrundelse.
               
            
                  2.
               
               
                  Andet anbringende vedrører de fejl, der berører den anfægtede retsakts formelle lovlighed. Sagsøgerne har kritiseret den fulgte procedure, idet der ikke er foretaget en offentlig høring, idet den differentierede procedure, som er fastsat i direktiv 2001/18 (2), ikke er overholdt, og idet væsentlige formforskrifter er tilsidesat. De har endvidere påberåbt sig, at der ikke er fornødent retsgrundlag, og at der begået fejlskøn.
               
            
                  3.
               
               
                  Tredje anbringende vedrører de fejl, der berører den anfægtede retsakts materielle lovlighed. Sagsøgerne gør i denne henseende gældende, at forsigtighedsprincippet ikke er blevet overholdt, og at Unionens grundlæggende princip om ret til en berettiget forventning og den velerhvervede ret til sundheds- og miljøbeskyttelse ikke er blevet overholdt. Sagsøgerne har endvidere påberåbt sig, at nærhedsprincippet og proportionalitetsprincippet er blevet tilsidesat, og at der er udøvet et åbenbart urigtigt skøn.
               
            
         (1)  Europa-Parlamentets og Rådets forordning (EU) 2020/1043 af 15.7.2020 om gennemførelse af kliniske forsøg med og udlevering af humanmedicinske lægemidler, der indeholder eller består af genetisk modificerede organismer, til behandling eller forebyggelse af coronavirussygdom (covid-19) (EUT 2020, L 231, s. 12)
      
         (2)  Europa-Parlamentets og Rådets direktiv 2001/18/EF af 12.3.2001 om udsætning i miljøet af genetisk modificerede organismer og om ophævelse af Rådets direktiv 90/220/EØF — Erklæring fra Kommissionen (EFT 2001, L 106, s. 1).